ഒഴിഞ്ഞ മണ്കലവും ഇലയുമായി അധ്യാപകരുടെ പട്ടിണി സമരം കാഞ്ഞങ്ങാട്: ഡിഇഒ ഓഫീസിനു കീഴിലുള്ള എഴുപതോളം അധ്യാപക നിയമനങ്ങള് അംഗീകാരം നല്കാതെ തടഞ്ഞുവച്ചിരിക്കുന്നതിനെതിരേ കെപിഎസ്ടിഎയുടെ നേതൃത്വത്തില് ഒഴിഞ്ഞ മണ്കലവും ഇലയുമായി അധ്യാപകരുടെ പട്ടിണിസമരം. ആറു വര്ഷമായി ജോലി ചെയ്തിട്ടും ഒരു രൂപ പോലും ശമ്ബളം ലഭിച്ചിട്ടില്ലാത്ത അധ്യാപകരാണ് ഡിഇഒ ഓഫീസിനു മുന്നില് പട്ടിണിസമരം നടത്തിയത്. കേക്ക് നിര്മാണം മുതല് കുട്ടികള് കാണാതെ കൂലിപ്പണിവരെ ചെയ്താണ് തങ്ങളില് പലരും നിത്യച്ചെലവിനുള്ള തുക കണ്ടെത്തുന്നതെന്ന് അധ്യാപകര് പറഞ്ഞു. ഡിസിസി പ്രസിഡന്റ് പി.കെ. ഫൈസല് സമരം ഉദ്ഘാടനം ചെയ്തു. കെപിഎസ്ടിഎ ജില്ലാ പ്രസിഡന്റ് ജി.കെ. ഗിരീഷ് അധ്യക്ഷത വഹിച്ചു. സംസ്ഥാന നിര്വാഹക സമിതി അംഗങ്ങളായ പി. ശശിധരന്, എ.വി. ഗിരീശന്, ജില്ലാ സെക്രട്ടറി പി.എസ്. സന്തോഷ് കുമാര്, സംസ്ഥാന സമിതി അംഗങ്ങളായ കെ. ശ്രീനിവാസന്, എ. ദാമോദരന്, കെ.പി. രമേശന്, അലോഷ്യസ് ജോര്ജ്, കെ.സി. സെബാസ്റ്റ്യന്, ബിജു അഗസ്റ്റിന്, ടി.എസ്. ജോസ് എന്നിവര് പ്രസംഗിച്ചു.